钦定古今图书集成/理学汇编/学行典/第209卷 > 张震
## 钦定古今图书集成/理学汇编/学行典/第209卷 > 张震

按《馀姚县志》：张震，农夫也。父为人所陷，将死，震方周
岁，啮其指曰：“某吾仇也，汝毋忘报。”震长指，疮不愈。母
以父言语震，遂以“报仇”二字日诵于口。同伴有诸暨
人曰：“汝力不及，吾为汝杀之。”未几，仇乘马出，诸暨人
以田器击死，莫有知者。震即走父墓所，跪告曰：“仇已
复矣。”遂发觉。官怜其志，减死论戍，遇赦归。